A razón de ser da ANPA de Escolas Nieto é a realización de actividades educativas e lúdicas para todos os alumnos e todas as alumnas da escola. Aportando a súa cuota anual, as familias axudan a que organicemos actividades de moi diversos tipos pensando en todos os nenos e nenas de Escolas Nieto. Por iso, o noso obxetivo é que TODAS as familias da escola sexan socias da ANPA, e ter así o máximo de recursos para poder realizar cantas máis actividades, mellor.\nPor desgracia, aínda non temos acadado o obxetivo do 100%, pero sí que hai un gran número de familias que fan seu o propósito da ANPA e que colaboran con este proxecto, axudando así á realización de actividades que aporten de xeito positivo á educación e á convivencia dos nosos fillos e das nosas fillas.\nÉ a esas familias ás que dende a directiva da ANPA queremos decir grazas. É a esas familias ás que queremos agradecer a súa implicación e a súa colaboración. E para facelo organizamos unha actividade moi especial: unha excursión ás Illas Cíes.\nA excursión terá lugar o próximo 29 de xuño, e os precios para a viaxe son inmellorables: os nenos socios e as nenas socias viaxan gratis, e os acompañantes (un máximo de 2 por familia) pagarán 6,60 €/persoa. Os nenos menores de 2 anos tamén viaxan gratis.\nA excursión xa ten todas as prazas ocupadas, ainda que podedes poñervos en contacto coa ANPA para estar informados de cancelacións de última hora.\nAgardamos que esta actividade se convirta en un día maravilloso de convivencia entre todas as familias socias da ANPA, que os nenos e as nenas pasen un día xenial cos seus compañeiros de clase e con outros nenos da escola, e sobre todo agardamos que nos próximos anos o número de familias socias da ANPA sexa suficiente para poder extender este tipo de actividades a todas as nenas e a todos os nenos de Escolas Nieto.\nEtiquetas: anpa escolas nieto, socios, viaxe a cíes


Vacinación fronte á tose ferina nas mulleres embarazadas – AGAMFEC\nA tose ferina está aumentando nos últimos tempos no noso país, e os nenos que acaban de nacer son os que teñen un maior risco de complicacións ata que reciben a vacina aos dous meses de idade. Recibir a vacina durante o embarazo é a mellor maneira de previr a enfermidade; deste xeito, o teu bebé estará protexido en canto naza, cando aínda é moi pequeno para ser vacinado.\nQue é a tose ferina? É unha enfermidade moi contaxiosa, causada pola bacteria Bordetella pertussis, que produce infeccións respiratorias. A enfermidade adoita ser máis grave durante os primeiros meses de vida e, con frecuencia, require ingreso hospitalario, podendo dar lugar a complicacións moi severas.\nVacinación fronte á tose ferina nas mulleres embarazadas (nota informativa) – Decembro 2015\nVacinación fronte á tose ferina nas mulleres embarazadas (tríptico)


Temas: DEPUTACIóN DE PONTEVEDRA MACHISMO PP ALFONSO RUEDA FEIJóO VILANOVA DE AROUSA CARMELA SILVA\nPor Europa Press / Redacción | SANTIAGO DE COMPOSTELA | 14/06/2021 | Actualizada ás 18:24\nA presidenta da Deputación de Pontevedra, Carmela Silva, trasladou a súa satisfacción polo fallo que condena ao alcalde de Vilanova de Arousa, Gonzalo Durán Hermida, como autor dun delito leve de falta de respecto e consideración debida á autoridade no exercicio das súas funcións por chamar "chacha para todo" á responsable da entidade provincial.\nO rexedor foi denunciado como autor dun delito de inxurias contra autoridade pública por unhas declaracións aos medios de comunicación nas que se dirixiu a Carmela Silva. En concreto, afirmou que a administración provincial "é un órgano político gobernado polo Concello de Vigo, polo ancián Abel Caballero e a súa chacha para todo, que é Carmela Silva"\nEste luns, Silva quixo ser "respectuosa co poder xudicial" e "diferenciar" o seu discurso do que, ao seu xuízo, exerce o PP "cada vez que hai sentenza favorable", momento no que os seus cargos se dedican a saír "en todos os medios con declaracións altisonantes".\nNeste sentido, Silva asegurou que se sinte "protexida" polo sistema xudicial e enmarcou a denuncia contra o rexedor nunha acción "en defensa dos dereitos das mulleres" e "non soamente para defender" a súa propia posición.\n"Senón como instrumento para tentar que midamos, que cando fagamos calquera tipo de cuestionamiento político hai límites que non se poden traspasar e que son os da descualificación, os do insulto e os do machismo", advertiu.\nSilva insistiu en que "non é tolerable" que as mulleres teñan que soportar "este tipo de descualificacións" e espera que esta resolución se sitúe como "instrumento para que se produza o cambio" de actitude. Ao mesmo tempo, rexeitou entrar no "ruído" e a "crispación", pero espera que o presidente da Xunta, Alberto Núñez Feijóo, e o vicepresidente, Alfonso Rueda, se pronuncien e "digan algo" sobre o ocorrido.\nQue terá que ver Carmela Silva co resto das mulleres ? Quere darlle a volta acaso o "resto das mulleres" viven nun Casoplón de 1,8 millóns na illa de Toralla ? Acaso o "resto das mulleres" teñen dúas Sedes da Deputación (unha o Pazo da Deputación de Pontevedra) e outra en Vigo (regalo de Abel Caballero para lucimento persoal da Señora Presidenta) ? Acaso o "resto das mulleres" poden contratar á súa cuñada nunha empresa amiga sen que asista nin un día ao seu traballo e cobrar 3 anos ? Gostaríame saber o que pensan as mulleres "chachas" (asistentas nas casas dos políticos progresistas) sobre o ritmo de vida das Señoras do PSOE ? As feministas de Salón viven do Conto ! O resto das mulleres viven dos seus traballos que nunca chegan aos 5.000 Euros da Presidenta !


Achegamos un adianto da NOVA PROGRAMACIÓN do próximo trimestre.\nComezaremos setembro cargados de novidades e estreas na nosa axenda, así que ide tomando nota...\nAlgúns dos espectáculos xa están á venda...non vos quededes sen entrada!!\n- Sábado 17, 20h, no Pazo da Cultura: "EROSKI PARAÍSO" - Chévere (comedia). Espectáculo en periodo de venda de abonad@s\n- Venres 23, 20.30h, no Pazo da Cultura: ESTREA!!! - "GET BACK" - Eme2 Emoción&Arte (comedia). Espectáculo en periodo de venda de abonad@s\n- Sábado 24, 20h, no Pazo da Cultura: "GET BACK" - Eme2 Emoción&Arte (comedia). Espectáculo en periodo de venda de abonad@s\n- Venres 30, 20.30h, no Pazo da Cultura: "CERVANTINA" - Compañía de Teatro Clásico e Ron Lalá (teatro clásico). Espectáculo en periodo de venda de abonad@s\n- Sábado 1, 20h, no Pazo da Cultura: "DANZA INTERIOR" - Pesdelán (música e danza popular). Espectáculo en periodo de venda de abonad@s\n- Venres 7, 20.30h, no Pazo da Cultura: ESTREA!!! - "HELENA: XUÍZO A UNHA LURPIA" - Teatro do Atlántico (teatro clásico). Espectáculo en periodo de venda de abonad@s\n- Sábado 8, 20h, no Pazo da Cultura: "HELENA: XUÍZO A UNHA LURPIA" - Teatro do Atlántico (teatro clásico). Espectáculo en periodo de venda de abonad@s\n- Domingo 9, 18h, no Pazo da Cultura: "PULGARCITO" - Teatro Paraíso (teatro infantil e familiar). Espectáculo en periodo de venda de abonad@s\n- Venres 14, 21.30h, no Pazo da Cultura: "QUIQUE SAN FRANCISCO" - Tertulia Producción (monólogo). Espectáculo fóra de bono. XA á venda ao público xeral!!!\n- Sábado 15, 18 e 19.30h, no Café-Teatro do Pazo da Cultura: "ZAPATOS" - Caramuxo Teatro (teatro para bebés, familiar e infantil de 1 a 4 anos). Espectáculo en periodo de venda de abonad@s.\n- Domingo 16, 19h, no Pazo da Cultura: "TRATADO FLAMENCO" - Choni Cía. Flamenca . Espectáculo en periodo de venda de abonad@s\n- Sábado 22, 20h, no Pazo da Cultura: "OSKARA"- Kukai Dantza (danza contemporánea). Espectáculo en periodo de venda de abonad@s\n- Domingo 23, 18h, no Auditorio Municipal: ESTREA!!! - "RUBICUNDO" - Ghazafelhos (teatro infantil e familiar a partir de 4 anos). Espectáculo en periodo de venda de abonad@s\n- Sábado 29, 20h, no Pazo da Cultura: "VOAXA E CARMÍN" - Butacazero (comedia). Espectáculo en periodo de venda de abonad@s\n- Sábado 5, 20h, no Pazo da Cultura: "O PODER DO ARCABUZ" - Quique Peón e Cía. e Xacarandaina (danza tradicional). Espectáculo en periodo de venda de abonad@s\n- Sábado 12, 19h, no Pazo da Cultura: "BERTO ROMERO SIGUE CON NOSOTROS" - Etiqueta Negra (monólogo). Espectáculo fóra de bono. XA á venda ao público xeral!!!\n- Sábado 19, 20h, no Pazo da Cultura: "LA ASAMBLEA DE LAS MUJERES" - Pentación Espectáculos (comedia). Espectáculo en periodo de venda de abonad@s\n- Domingo 20, 19h, no Pazo da Cultura: "NOCHE SABINERA" - Tertulia Producción (música). Espectáculo en periodo de venda de abonad@s\n- Sábado 26, 18h, no Café-Teatro do Pazo da Cultura: "MUUU" - Teloncillo (teatro para bebés, familiar e infantil de 6 meses a 5 anos). Espectáculo en periodo de venda de abonad@s\n- Sábado 26, 20h, no Pazo da Cultura: "SON" - Nova Galega de Danza (fusión de danza tradicional galega, contemporánea e flamenco). Espectáculo en periodo de venda de abonad@s\n- na billeteira do Pazo da Cultura ou localiza o teu espectáculo nesta web, elixe a túa localidade e merca a túa entrada!!\n**os espectáculos en periodo de venda de abonados abrirán a súa venda ao público xeral a partir do día 5 de setembro\n***os espectáculos infantís terán a súa venda unicamente a través da billeteira do Pazo da Cultura\nO Padroado da Cultura do Concello de Narón organiza, desde hai 26 anos, no mes de xullo, o Festival Internacional de Folclore de Narón.\nNarón realiza este Festival de Folclore, itinerante, con actuacións nos concellos de: Mugardos, A Coruña e As Pontes, sendo sede do Festival o Pazo da Cultura de Narón, onde se realizan os actos principais.\nEste Festival busca dar a coñecer aos veciños e veciñas dos municipios que visita, as diversas manifestacións culturais e tradicións folclóricas, tanto de España como doutras partes do mundo.\nEste Festival serve tamén para o Grupo de Danza Tradicional Alxibeira como intercambio con grupos de outras Comunidades Autónomas e doutros países e continentes, actuando en diversos puntos de España así como tamén en: Francia, Alemaña, Polonia, Brasil, Illas Azores, Illa de Madeira,Cuba, Chile...\nEste ano contaremos cos grupos de:\nBanda de Gaitas e Grupo de Danza Tradicional Alxibeira do Padroado de Cultura do Concello de Narón.\nGrupo de Folclore Punta Do Sol, Illa Madeira, Portugal.\nLOS GOFIONES, BANDA DE GAITAS DO PADROADO DE CULTURA DE NARÓN, CORAL DA SOCIEDADE CULTURAL AREOSA\nEste ano damos a benvida ao XVII Festival Internacional de Folclore cun concerto de música popular canaria a cargo de "Los Gofiones", que xunto aos "Sabandeños",é o grupo máis significativo do folclore canario. No seu repertorio, ademais de cancións populares canarias,tamén interpretarán cancións populares galegas, para o que estarán acompañados da "Banda de Gaitas do Padroado de Cultura de Narón" e a "Coral da Sociedade Cultural Areosa".\nEstarán sobre o noso escenario o vindeiro venres 15 de Xullo a partir das 20.30h.\nÁs entradas xa están á venda a un precio de 5€.


Vieiros: Galiza Hoxe - Raúl Bouzas, campión de Europa\nEUROPEO DE TAEKWONDO SUB 21\nRaúl Bouzas, campión de Europa\nTurquía foi a gañadora do torneo, cun total de 12 medallas (seis de ouro). En segundo lugar quedou o equipo ruso e no terceiro posto o español.\nRedacción - 10:35 09/11/2009\nTags: Raúl Bouzas taekwondo\nO galego Raúl Bouzas proclamouse campión de Europa na categoría de peso lixeiro (menos de 72 quilos) esta fin de semana en Vigo. O vilagarcián puxo a calidade galega sobre o torneo e conseguiu o ansiado ouro logo de meterse no combate final por un punto de ouro e demostrar unha gran profesionalidade no combate decisivo. Con todo, foi o único dos seis galegos presentes no campionato que conseguiu subirse ao podio. O conxunto do combinado español acadou 10 medallas (dúas de ouro, unha de prata e sete bronces).\nBouzas gañou a Mammadov (Azerbaian) por 5-4; logo superou a Hrabouski (Bielorusia), por 10-7 e en cuartos de final superou a Jankovic (Serbia) por 9-1. Xa en semifinais, gañou a Leewen (alemán) no punto de ouro, o que lle permitiu disputar a final. Co holandés Remark loitou nun combate espectacular e rápido, no que demostrou a súa frialdade e intelixencia, conseguindo o primeiro ouro para o combinado español.\nDoutra banda, o catalán Joel González proclamouse tamén campión en peso mosca (-58 quilos). Porén, o combate non tivo tanta emoción, porque o deportista xa é acredor do Campionato do Mundo Absoluto. A súa superioridade foi patente en todos os seus enfrontamentos: 12-0 contra o alemán Denis Roskoch; 13-1 contra o holandés Djordy Janmaat; e 8-5 contra o armenio Hajkaz Samvelyan. Xa na final, impúxose por 14-2 ante o ucraíno Shami Sadygov.\nRaúl Bouzas, nun momento do combate


O Goberno considera introducir peaxes en todas as estradas estatais e rexionais | Noticias de Galicia | CRTVG\nPublicado o 05/05/2021 17:09\nO Executivo central considera que no 2024 se podería implantar un sistema de pagamento por usar a rede de estradas do Estado, ampliable ao resto de vías, segundo recolle no seu Plan de recuperación, transformación e resiliencia.\nO Goberno sostén que, de acordo coa experiencia internacional, o tempo mínimo necesario para desenvolver os instrumentos normativos e crear a estrutura precisa para implantar este sistema é de dous a tres anos.\nO proxecto formaría parte da Lei de mobilidade e financiamento do transporte coa que se pretenden introducir en España os principios de "o que contamina paga" e "o que usa paga".\nAgárdase que o texto se eleve ao Consello de Ministros no primeiro semestre de 2021 para unha primeira lectura e se aprobe no segundo semestre de 2023.\nO plan considera necesario chegar a un acordo co sector profesional do transporte, coas comunidades autónomas e outras administracións para introducir este sistema de ingresos que pretende garantir os fondos necesarios para conservar a rede viaria estatal.\nTamén considera levar a cabo, ata o 2024, unha campaña de concienciación e sensibilización sobre a necesidade da medida, dirixida a particulares. Consciente do rexeitamento inicial que pode suscitar, ve aconsellable unhas tarifas asumibles, escalables e progresivas.\nAsí mesmo, prevé reducións ou bonificacións para os colectivos máis desfavorecidos e para as persoas usuarias habituais en certos tramos.\nDéficit de mantemento crecente\nActualmente, a rede estatal supera os 26.466 quilómetros de extensión, dos que uns 12.000 son estradas de alta capacidade, e é a máis extensa de Europa.\nO Executivo sinala que os custos de conservación son crecentes e non os poden asumir de xeito directo os recursos orzamentarios. Por esta razón, explica, estase a xerar un déficit acumulado do mantemento da rede, cunha perda do seu valor pola deterioración da calidade do servizo e as consecuencias na seguridade viaria.\nPor iso, entende que impoñer un pagamento polo uso permitiría garantir a conservación da rede viaria, xerar incentivos cara a unha maior eficiencia de transporte e reducir as emisións de gases de efecto invernadoiro.


O BNG quer converter os concellos "en fortíns" contra as políticas da dereita\nNunha cimeira que congregou a unha vintena de representantes locais, alcaldías e [email protected] o BNG deseñou unha estratexia política para "combater a folla de rota" dos gobernos do PP e a Troika.\nImaxe: M. MONTERO\n"Non pode haber transformación nacional sen combate local". Así sintetizou a responsábel de acción municipal do BNG, Goretti Sanmartín o obxectivo da cimeira que esta sexta feira desenvolveu o Bloque na capital galega. A organización frontista reuniu nun "foro de debate" as súas alcaldías, [email protected] e responsábeis locais para artellar unha estratexia conxunta "ás políticas da dereita" e "imprimir outras dinámicas" que "combatan os recortes" e as medidas "impostas polos mercados", sinalou Sanmartín.\nNa cimeira estiveron presentes, entre [email protected], os alcaldes de Pontevedra, Miguel Anxo Fernández Lores; San Sadurniño, Secundino García; Riotorto, Federico Gutiérrez, Monforte, Severino González, a alcaldesa de Cariño, Purificación Seixido, ou a deputada da fronte nas Cortes españolas, Olaia Fernández Davila.\nO Bloque organizou a cimeira municipal para artellar unha estratexia conxunta "ás políticas da dereita" e "imprimir outras dinámicas" que "combatan os recortes"\nPara @s nacionalistas "é unha obriga" das administracións públicas e [email protected] responsábeis institucionais "garantir o mantemento dos servizos públicos" en tempos de crise mais tamén a pervivencia destes "coa mesma calidade", dixo o rexedor monfortino, Secundino González. Neste senso, o BNG quer artellar de maneira coordinada "todas as alternativas posíbeis" para que "non sexa a cidadanía máis agredida" a que pague as consecuencias das políticas neoliberais.\nAsí, esta xornada "de debate" e "posta en común de ideas", aseguraron desde a fronte nacionalista, tivo por obxecto pór en común algunhas das iniciativas postas a andar nos últimos anos desde as diversas localidades e promover "un traballo conxunto" que converta o BNG, dixo o seu voceiro nacional Xavier Vence, "na vangarda da defensa dos dereitos sociais deste país".\nConverter os concellos en fortíns contra a dereita\n"Re-valorizar os concellos" como "espazos de participación cidadá" e converter as institucións gobernadas polo BNG "en auténticos fortíns" face a "folla de rota do capital" son os dous retos que se marca a organización frontista para o que resta de lexislatura. Segundo explicou o alcalde de Riotorto, Federico Gutiérrez Estoa, os concellos "non estamos para xestionar miseria" senón, subliñou, "para pór en marcha políticas diametralmente opostas" ás promovidas polos gobernos do PP e PSOE.\nAlgunhas desas mediadas xa están a ser implementadas na actualidade e dan conta, asegurou o rexedor pontevedrés, Miguel Anxo Fernández Lores, da postura "de insubmisión" que está a adoptar o BNG nos concellos. Neste senso, Pontevedra constitúe "o único concello denunciado" por se opór á supresión das pagas extraordinarias @s [email protected] e vén de anunciar que superará o teito de gasto imposto polo goberno español para o 2014.\nOs retos que se marca a organización frontista é "re-valorizar os concellos" e convertelos en "fortíns" face "a folla de rota do capital" explicou o alcalde de Riotorto\n"Queren reducir o gasto, recortar servizos e impedir aos concellos empregar o remanente", criticou Fernández Lores na súa intervención. Así, asegurou que non "imos dedicar os aforros e o superávit" co que conta Pontevedra para o vindeiro exercicio "para engordar os bancos" senón, asegurou, para pólo ao servizo da cidadanía "crear emprego e promover a actividade económica".\nSon tempos, din desde o BNG de pular pola "economía creativa", como apuntou a rexedora de Cariño, a nacionalista Purificación Seixido. Un outro modelo económico que promova "a colaboración veciñal" e vise "recuperar a cohesión social" nun momento en que, dixo, "desconfiamos uns dos outros". Experiencias que xa están a desenvolver en Concellos como o de Cariño e San Sadurniño a través dos Orzamentos participativos ou a posta en marcha de iniciativas veciñais como o Museo do mar autoxerido pola veciñanza.\nAlternativas fronte a "estratexia de desgaste" do PP\nPara o voceiro nacional do Bloque desde o Partido Popular pulan por desgastar á cidadanía para ir introducindo aos poucos o programa de recortes e privatizacións deseñados "co pacto do euro en 2010". Un plan, din, "de desmantelamento" das "conquistas sociais que custou décadas conseguir". Para Xavier Vence, "hai que responder as contra-reformas" que tildou de "reaccionarias" e erguer "a bandeira do público" demostrando "con feitos" insistiu que o Bloque ten vontade "de pór as institucións ao servizo da cidadanía". Mesmo, explicou, "se para iso hai que rachar coa estrutura de competencias" actual.\npolítica bng da opinion seus dereita\nIU-Madrid prohibe á súa militancia “opinións contrarias” ás decisións da organización


bibliotecaceploistobio: noviembre 2014\nCalendario presentación 2015 from bibliolois\nMoitos traballos no mes da Ciencia\nTodas as aulas fixeron os seus traballos de investigación .Os de 1º e 2º , ademais de coñecer a dous dos grandes científicos : Xosé Rodríguez e Newton , investigaron sobre o mundo animal . Elaboraron moitos murais sobre diferentes especies e a súa evolución .\nPublicado por loistobio en 19:10\nTamén o alumnado do 2º ciclo elaborou diferentes murais sobre inventos . Son sinxelos , pero colaboraron e colaboran moi directamente con nós na escola , axudándonos a desenvolver as nosa tarefas diarias.\nPublicado por loistobio en 18:46\nOs alumn@s de 4º , entusiasmados co seu experimento, visitaron as diferentes aulas do Colexio para presentar o seu traballo\nTamén o alumnado de 5º compartiu o seu experimento\nPublicado por loistobio en 21:32\nA biblioteca e EDL , de forma conxunta , diseñamos unha proposta de actividades para as diversas aulas e para traballar durante este mes .\nTodos os niveis fan un breve estudo sobre os científicos homenaxedos este ano : Newton e o galego Xosé Rodríguez . Ademais , os de 1º ciclo , adícanse a observación da evolución de diferentes especies animais ; os do 2º ciclo , traballan sobre os inventos e os do terceiro, resolven enigmas matemáticos . E todos levamos a cabo sinxelos experimentos nas aulas que resultan moi gratificantes e espertan gran entusiasmo e curiosidade entre o alumnado. Para facilitar materiais , a biblioteca expón moitos dos seus fondos con temática científica.\nEmpezan a surxir algunhas imaxes dos experimentos .\nPublicado por loistobio en 21:20\nO Coro do Colexio , unha forma de disfrutar da literatura, da música e das tradicións .\nO noso coro disfrutou hoxe dun público moi especial : os nenos e nenas do San Roque . Compartiron un tempo de xogos , música, historias e tradicións.\nAulas abertas- experiencias compartidas\nNas aulas de 6º elaborouse unha presentación para difundir entre os máis pequeniños os coñecementos que sobre reciclaxe e coidados do Medio foron aprendendo eles . Logo , invitouse a que viñeran os compañeir@s de 1º e 2º ás nosas aulas para vela . Pensamos que así , ademais do traballo documental que esixe a elaboración , fomentamos tamén a expresión e comunicación oral.\nPublicado por loistobio en 13:35\nRecentemente , membros da policía Nacional visitaron o noso Colexio para explicar ao alumnado como mellorar a navegación na rede , como ser efectivos sen correr riscos e como protexer a nosa identidade . Moitas grazas .\nPublicado por loistobio en 20:16\nPublicado por loistobio en 16:18\nO Centro Dramático Galego ofreceu esta mañá en Viveiro un espectáculo de calidade óptima que gustou moito ao alumnado e profesorado . Magníficos actores e actrices, posta en escena excelente ; un tempo para aprender disfrutando .\nEntre as tradicións do Outono , celebramos dúas de maneira especial : o Samaín e o Magosto . Propostas e organizadas polo equipo de EDL , contan con diversas actividades festivas . Pequenas mostras da festa :\nANIMANDO O MAGOSTO 2014 from Bibliolois on Vimeo.\nPublicado por loistobio en 14:38\nPublicado por loistobio en 18:49\nPublicado por loistobio en 20:30


Aviso Legal - Fundación Rosalía de Castro\nAs presentes disposicións regulan o uso do servizo das webs (en adiante, a “Web”) que a Fundación Rosalía de Castro, (en adiante, A Fundación) pon a disposición pública en Internet. A Fundación ten o domicilio social na Casa de Rosalía, A Matanza, s/n, 15917 Padrón (Galicia) e o seu C.I.F. é o número G-15040850.\nA utilización das webs atribúe a condición de persoa usuaria da web (en adiante, o “persoa usuaria”) e implica a aceptación de todas as condicións incluídas neste Aviso Legal. A prestación do servizo da web ten unha duración limitada ao momento no que a persoa usuaria estea conectada á web ou a algún dos servizos que a través da mesma ofrecemos. Por tantoa persoa usuaria debe ler atentamente o presente Aviso Legal en cada ocasión nas que se propoña utilizar a web, xa que as condicións de uso recollidas no presente Aviso Legal poden sufrir modificacións.\nO obxecto das presentes disposicións é regular o uso que poden realizar as persoas usuarias das nosas web que actualmente estásn nas seguintes URLs:\nsen prexuízo de que certos servizos ou contidos dentro das webs estean sometidas baixo as súas propias condicións particulares, regulamentos e instrucións que, no seu caso, substitúen, complementan e/ou modifican o presente Aviso Legal e que deberán ser aceptadas pola persoa usuaria antes de iniciarse a prestación do servizo correspondente.\nO acceso e o uso da web ten carácter gratuíto e non esixe o rexistro previo da persoa usuaria con carácter xeral. Non obstante, o acceso e uso de determinados servizos ofrecidos só poden facerse previo rexistro.\nNo caso do rexistro a través de identificadores e contrasinais, tanto o identificador como o contrasinal pertencerán exclusivamente á persoa á que se lle conceden. A persoa usuaria rexistrada deberá manter baixo a súa exclusiva responsabilidade tanto o identificador como o contrasinal na máis estrita e absoluta confidencialidade, asumindo, por tanto, cantos danos ou consecuencias de todo tipo se deriven do quebrantamento ou revelación do segredo.\nA Fundación Rosalía publica os seus contidos baixo unha licenza Creative Commons BY-SA 3.0 (ver detalles). Isto non quere dicir que determinadas imaxes, vídeos, textos e outros arquivos podan ser propiedade de terceiros, sen que se entenda que están cedidos á persoa usuaria ningún dos dereitos de explotación recoñecidos pola normativa vixente en materia de propiedade intelectual sobre os mesmos. Por tal razón, a persoa usuaria comprométese a non infrinxir ningún dereito derivado da propiedade intelectual ou industrial, quedando expresamente prohibida a reprodución total ou parcial destes arquivos ou textos propiedade de terceiros.\nAs marcas, nomes comerciais ou signos distintivos son titularidade da Fundación ou de terceiros, e están protexidos pola lexislación vixente en materia de propiedade industrial, sen que poda entenderse que o acceso ás webs atribúa dereito ningún sobre as citadas marcas, nomes comerciais e/ou signos distintivos.\nA persoa usuaria obrígase a facer un uso correcto da web de conformidade coa Lei e o presente Aviso Legal, respondendo fronte á Fundación ou fronte a terceiros de calquera dano ou prexuízos que puidesen causarse como consecuencia do incumprimento de dita obriga.\nA Fundación resérvase o dereito de bloquear o acceso das persoas usuarias que fagan un uso da web contrario á Lei ou ás condicións do presente Aviso Legal, podendo anular ou bloquear, no seu caso, o identificador e contrasinal das persoas usuariasrexistradas.\nQueda expresamente prohibido o uso da web con fins lesivos de bens ou intereses da Fundación ou de terceiros ou que de calquera outra forma sobrecarguen, danen ou inutilicen as redes, servidores e demais equipos informáticos (hardware) ou produtos e aplicacións informáticas (software) da Fundación ou de terceiros.\nAs persoas usuarias comprométese a utilizar os contidos de conformidade coa Lei e o presente Aviso Legal, así como coas demais condicións, regulamentos e instrucións que no seu caso puidesen ser de aplicación de conformidade co disposto na cláusula 2. Con carácter meramente enunciativo, o usuario de acordo coa lexislación vixente deberá absterse de:\n– Reproducir, copiar, distribuír, por a disposición, comunicar publicamente, transformar ou modificar os contidos salvo nos casos autorizados na Lei ou expresamente consentidos pola licenza á que se acolle a Fundación ou por quen ostente a titularidade dos dereitos de explotación no seu caso.\nSen prexuízo do disposto na cláusula 7 do presente Aviso Legal, así como nas políticas de privacidade accesibles desde a web e que puidesen resultar aplicables en cada momento, a utilización de certos servizos ou solicitudes dirixidos á Fundación están condicionados ao previo cumprimento do rexistro da persoa usuaria.\nToda a información que facilite a persoa usuaria a través dos formularios da web aos efectos anteriores ou calquera outros deberá ser veraz. A estes efectos, a persoa usuaria garante a autenticidade de todos aqueles datos que facilite e manterá a información facilitada a Fundación perfectamente actualizada de forma que responda, en todo momento, á situación real da persoa usuaria. En todo caso será a persoa usuaria a único responsable das manifestacións falsas ou inexactas que realice e dos prexuízos que cause á Fundación ou a terceiros pola información que facilite.\n5.4 Ligazóns á web\nA persoa usuaria que queira introducir ligazóns desde as súas propias páxinas á eb deberá cumprir coas condicións que se detallan a continuación sen que o descoñecemento das mesmas evite as responsabilidades derivadas da Lei.\nA ligazón poderá vincular a calquera páxina web a excepción de aquelas que incorporen datos persoais, bases de datos ou outra información sometida á normativa sobre protección de datos, mais non poderá reproducila de ningunha forma (inline links, copia dos textos, gráficos etc.).\nQuedará en todo caso prohibido, de acordo coa lexislación aplicable e vixente en cada momento, establecer frames ou marcos de calquera tipo que envolvan a web ou permitan a visualización dos contidos a través de enderezos de internet distintos dos da web e, en calquera caso, cando se visualicen conxuntamente con contidos alleos á web de forma que: (i) produza, ou poda producir, erro, confusión ou engano ás persosa usuarias sobre a verdadeira procedencia do servizo ou contidos; (ii) supoña un acto de comparación ou imitación desleal; (iii) sirva para aproveitar a reputación da marca e prestixio de Fundación; (iv) de calquera outra forma que resulte prohibido pola lexislación vixente.\nNon se realizará desde a páxina que introduce a ligazón ningún tipo de manifestación falsa, inexacta ou incorrecta sobre a Fundación.\nEn ningún caso, agás cando se conte con autorización formal, expresarase na páxina onde se atope a ligazón que a Fundación prestou o seu consentimento para a inserción da ligazón ou que doutra forma patrocina, colabora, verifica ou supervisa os servizos do remitente.\nA páxina que se estableza deberá cumprir fielmente coa lei e non poderá en ningún caso dispor ou ligar con contidos propios ou de terceiros que: (i) sexan ilícitos, nocivos, pornográficos, violentos, racistas etc.; (ii) induzan ou podan inducir na persoa usuaria a falsa concepción de que a Fundación subscribe, sustenta, adhire ou que, de calquera maneira, apoia as ideas, manifestacións ou expresións, lícitas ou ilícitas, do remitente; (iii) resulten inapropiados ou non pertinentes coa actividade da Fundación respecto ao lugar, contidos e temática da páxina web do remitente.\nO acceso á web non implica a obriga por parte da Fundación de comprobar a veracidade, exactitude, adecuación, idoneidade, exhaustividade e actualidade da información subministrada a través da mesma. Os contidos destas webs son de carácter xeral e non constitúen, de ningún modo, a prestación dun servizo, polo que dita información resulta insuficiente para a toma de decisións persoais por parte da persoa usuaria.\nA Fundación non se responsabiliza das decisións tomadas a partir da información subministrada na web nin dos danos e prexuízos producidos na persoa usuaria ou terceiros con motivo de actuacións que teñan como único fundamento a información obtida na web.\nO acceso á web non implica a obriga por parte da Fundación de controlar a ausencia de virus, vermes ou calquera outro elemento informático danoso. Corresponde á persoa usuaria, en todo caso, dispor de ferramentas adecuadas para a detección e desinfección de programas informáticos danosos.\nA Fundación non se responsabiliza dos danos producidos nos equipos informáticos das persoas usuarias ou de terceiros mentres dure a prestación do servizo da web.\nO acceso á web require de servizos e subministros de terceiros, incluídos o transporte a través de redes de telecomunicacións cuxa finalidade, calidade, continuidade e funcionamento non corresponde á Fundación Rosalía de Castro. Por conseguinte, os servizos proporcionados a través da web poden ser suspendidos, cancelados ou resultar inaccesibles, con carácter previo ou simultáneo á prestación do servizo da web.\nA Fundación non se responsabiliza dos danos ou prexuízos de calquera tipo producidos nas persoas usuarias a causa de fallos ou desconexións nas redes de telecomunicacións que produzan a suspensión, cancelación ou interrupción do servizo da web durante a prestación do mesmo ou con carácter previo.\nA Fundación poderá realizar as modificacións que estime convenientes na web, podendo incluír servizos e contidos adicionais aos actuais ou, no seu caso, suprimilos. A Fundación poderá modificar a web cando considere oportuno e poderá bloquear o acceso a todos ou parte das persoas usuarias da mesma para proceder a realizar modificacións ou as reparacións que considere necesarias en calquera momento. En ningún caso, A Fundación será responsable do inadecuado funcionamento do sistema se isto obedece a unha defectuosa configuración dos equipos da persoa usuaria ou á súa insuficiente capacidade para soportar os sistemas informáticos indispensables para poder facer uso do servizo.\n6.4 Dos contidos e servizos ligados a través da web\nO servizo de acceso á web inclúe dispositivos técnicos de ligazón, directorios e incluso instrumentos de procura que permiten ao usuario acceder a outras páxinas e portais de internet (en adiante, webs ligadas). Nestes casos, A Fundación actúa como prestador de servizos de intermediación de conformidade co artigo 17 da Lei 34/2002, de 12 de xullo, de servizos da Sociedade da Información e o Comercio Electrónico (LSSI) e só será responsable dos contidos e servizos subministrados nas webs ligadas na medida en que teña coñecemento efectivo da ilicitude e non teña desactivado a ligazón coa dilixencia debida.\nNo suposto de que a persoa usuaria considere que existe unha web ligada con contidos ilícitos, nocivos, denigrantes, violentos, contrarios á moral ou inadecuados poderá comunicalo á Fundación, sen que en ningún caso esta comunicación implique a obriga de retirar a correspondente ligazón. En ningún caso, a existencia de webs ligadas debe presupor a existencia de acordos cos responsables ou titulares dos mesmos, nin a recomendación, promoción ou identificación da Fundación coas manifestacións, contidos ou servizos providos.\nA Fundación non coñece os contidos e servizos das webs ligadas e por tanto non se fai responsable dos danos producidos pola ilicitude, falta de calidade, desactualización, indispoñibilidade, erro ou inutilidade dos contidos e/ou servizos das webs ligadas nin de calquera outro dano que no sexa directamente imputable á Fundación.\nO tratamento dos datos persoais da persoa usuaria rexerase de acordo co establecido na política de privacidade da Fundación.\nO presente Aviso Legal réxese pola Lei aplicable no termo municipal de Padrón, sede da Fundación Rosalía de Castro.


California Highway 1: 750 millas de espectaculares escenarios\nDirixindo a autopista escénica de California One\nUnha guía práctica para conducir unha das estradas máis espectaculares de Estados Unidos\nA estrada estatal de California é a estrada nacional. Corre de Capistrano Beach no Condado de Orange ata Leggett no norte de Mendocino, un total de aproximadamente 750 millas. Podes abordalo en seccións, escolle parte só para ver ou facer o percorrido nunha viaxe por unha semana de duración.\nNon importa o que teñas en conta, esta guía enlaza a direccións detalladas por cada quilómetro, a partir do sur.\nCondados de Orange e de Los Ángeles\nA estrada A comeza na cidade de Capistrano Beach no Condado de Orange.\nDe alí, a Santa Mónica e a través de Malibu, é unha rúa da cidade.\nLeva varios nomes de rúa pero é a miúdo chamada Pacific Coast Highway (que os habitantes locais acurtan a PCH). Entre Manhattan Beach e LAX, chámase Sepúlveda. No norte do aeroporto a Santa Mónica, é Lincoln Blvd.\nA ruta ás veces segue a costa, pero con máis frecuencia pasa barrios e centros comerciais mundanos. Para decidir se quere dirixirlo, consulte a guía da Costa do Pacífico da Dana Point a Santa Mónica . Se estivésemos falando sobre o muro traseiro, diría que as mellores partes desta ruta son de Lagoa Beach a Nápoles (ao sur de Long Beach) e de Santa Monica a través de Malibu a Oxnard.\nSanta Monica - Malibu - Oxnard\nUnha das seccións máis espectaculares de Hwy 1 pasa por Malibu fermosa. Para a primeira parte da viaxe, a estrada pasa os garaxes e as portas traseiras das casas costeiras, pero ao norte da Universidade Pepperdine ás veces corre tan preto do borde do continente que parece que podería chegar e colgar os dedos no auga.\nEsta guía ten todos os detalles para o coche de Santa Monica a Oxnard .\nNorth of Oxnard, CA Hwy 1 únese co US Hwy 101. Pode empregar esta guía para dirixir 101 para ver o que pode ver no camiño . O tramo de 101 entre Oxnard e Santa Bárbara é especialmente escénico, con vistas das illas da Canle offshore.\nXusto ao norte do túnel de Gaviota (que se atopa ao norte de Santa Bárbara), Hwy 101 vira cara ao interior, e non volverá a ver o océano ata chegar á praia de Pismo e logo só de xeito breve.\nHwy 1 parte do Hwy 101 ao norte de Gaviota, pasando por Lompoc e Guadalupe antes de unirse á Hwy 101 ao sur da praia de Pismo. Esta sección de 50 quilómetros ás veces chámase a estrada Cabrillo. Podería manexalo se quere cubrir cada centímetro da famosa estrada, pero hai pouco interese se está a facer turismo. Desde Pismo Beach ata San Luis Obispo, as Autopistas 1 e 101 son iguais.\nA estrada que pensa como a estrada da Costa do Pacífico é probablemente a sección entre San Luis Obispo e Monterey. Os seus puntos turísticos inclúen o castelo de Hearst, a costa do Big Sur, Carmel, Monterey e Santa Cruz. Aquí está a guía do que podes ver e facer no camiño . Aquí tes algunha información adicional se pensas permanecer máis tempo en Big Sur .\nUn proxecto para restaurar o dano de lodo no California Highway 1 ao norte de Ragged Point causará atrasos e desvíos significativos ata 2018 . Vexa como pode xestionar o peche da estrada e que facer para ver as vistas que soñou .\nA través da cidade de San Francisco\nNa cidade de San Francisco, Hwy 1 é unha rúa: a 19ª Avenida.\nLeva á Ponte Golden Gate. É unha rúa movida con pouco para ver e tráfico que é máis que molesto. Podes percorrer a cidade máis facilmente fusionando coa I-280 ao norte de Pacifica ou tomando a CA Hwy 35 ao norte e seguindo a costa.\nPonte Golden Gate - Marin - Sonoma - Mendocino\nAo norte da Golden Gate Bridge, o nome oficial da estrada Highway 1 é Shoreline Highway. Pasa por un litoral dramático, a través dos condados escénicos de Marin, Sonoma e Mendocino. Finaliza ao norte de Rockport, onde se transforma cara ao interior de Leggett e desaparece.\nAquí está a guía de condución da Ponte Golden Gate a través dos condados de Marin, Sonoma e Mendocino .\nConsellos e consellos\nEstas suxestións e ideas axudarán a facer a túa viaxe máis agradable:\nComprobe o indicador de gas. Non hai gasolina dispoñible por ata 40 millas nalgúns tramos, especialmente en Big Sur e norte de San Francisco.\n"Vai" cando teña unha chance. Os baños tamén son escasos nestas mesmas áreas.\nPermitir moito tempo. Supoña que promediará uns 30 quilómetros por hora (45 quilómetros por hora). Unha viaxe ao Castelo de Hearst e ao Sur Grande de San Luis Obis pode levar a maior parte dun día. San Francisco para Mendocino pode ser un disco moi cansativo durante todo o día.\nSe alguén no teu partido sofre de enfermidade de movemento, prepárache. Se esa parte é un adulto licenciado, intente deixarlles dirixir o que sempre me axuda a controlar as náuseas.\nSe estás dirixindo a estrada One en só unha dirección, vai de sur a norte se puides. Estarás dirixindo sobre as illas menos branqueadoras de nudos das curvas e as vistas son máis claras cara ao norte.\nSe estás manexando a estrada en ambas direccións (por exemplo, facer unha viaxe de ida e volta ao Castelo de Hearst desde Big Sur), evite atravesar o tráfico para ver as cousas no lado oposto da estrada. Salva-los para a viaxe de retorno no seu lugar.\nCA Hwy 1 é propenso a deslizamientos de terra, especialmente durante os invernos lluviosos. Comprobe a súa condición en liña ou chame ao teléfono 800-427-7623 antes de ir. E aquí tes que facer se está pechado en Big Sur .\nSempre é boa práctica seguir estes consellos de seguridade, pero fanse aínda máis importantes ao longo da ocupada CA Hwy 1:\nUnidade defensiva. Evite situacións perigosas e permita moita distancia entre o vehículo e o que está diante.\nEncaixar! A lei de California require para o condutor e todos os pasaxeiros.\nTira máis de cinco ou máis coches están seguindo. Tamén é unha lei de California, pero só faino cando podes tirar con seguridade\nNon pase onde hai dúas liñas amarelas. Esta regra é máis importante que nunca nas seccións cheas de curvas da estrada onde a visibilidade é limitada.\nMisión La Purisima\nComo ver selos de elefante no parque estatal Ano Nuevo\nOs mellores teatros de verán ao aire libre de California\nPechadura dunha estrada\nMellores hoteis cualificados en Civitavecchia, Italia\nConstrutores personalizados de piscina\nComo alugar unha habitación ou casa privada en Cuba\nGuía completa de Velib 'Bike Rentals en París\nAnimais verdes: un paseo fotográfico do xardín máis caprichoso de Nova Inglaterra\nO que gasto: dúas noites en Rhode Island\nAparcadoiro do aeroporto en Minneapolis-St. Aeroporto Internacional de Paul\nYards Park: Capitol Riverfront en Washington DC\nGuía de RVing 101: Xeradores\nCoñeza os verdadeiros piratas do Caribe\nAs 6 mellores empresas de luxo de esquí de luxo de 2018


Aceite de palma, un novo comercio de coloniais\n03:01 Domingo, 22 de Abril de 2018\nAs zonas máis afectadas por estas plantacións interminábeis coinciden con zonas de selva tropical que até o de agora mantiñan un difícil equilibrio económico e ecolóxico coas poboacións locais\nA explotación das palmas aceiteiras e o comercio que se fai na actualidade dos produtos que delas se obteñen, especialmente o aceite de palma, remítennos ao peor da globalización: riscos para a saúde, explotación laboral e destrución do medio.\nÉ na chamada Idade Moderna cando se produce a expansión dos grandes estados europeos cara a todos os recantos do mundo, estabelecéndose os imperios español, portugués, inglés, francés, holandés,... Neles a explotación de materias primas e man de obra dos países colonizados tivo un papel moi relevante e supuxo que estes estivesen completamente sometidos aos intereses económicos das metrópoles. As colonias fornecían bens para o comercio exterior, normalmente con pouca transformación en orixe, e debían mercar os produtos manufacturados das capitais imperiais o que resultaba nunha cada vez maior dependencia. Mesmo os produtos de primeira necesidade, os básicos de alimentación e outros, debían ser importados pola colonia, imposibilitada ao tempo de comerciar con outros territorios e obrigada a cultivar boa parte das súas terras con produtos que lle interesaban aos gobernos coloniais. Eis os casos do azucre, o algodón, as especias, o cacao, o café, o té e tantos outros. En definitiva, un claro exemplo de intercambio desigual. Coa evolución histórica e o desenvolvemento capitalista estas tendencias afondáronse, con certas modificacións, até dar na globalización actual, que no eido comercial non se veu normalmente empecida polas independencias formais das antigas colonias. Agora quen exerce con mínimas restricións o seu monopolio comercial de produtos de alimentación xa non son os vellos estados, senón as grandes compañías transnacionais que impoñen a súa vontade e os seus intereses, afastados de calquera lóxica social, territorial ou ambiental. Os Países Baixos, a vella Batavia romana, debe parte do seu desenvolvemento actual ao saqueo e explotación con man de ferro da illas do sueste asiático, onde producía e comerciaba con cana de azucre, algodón e opio, e onde non faltaron os masacres e matanzas de poboación local ou chineses “importados” para traballar nas plantacións. Non se sabe se como proba da súa magnanimidade ou do seu cinismo, os holandeses deron durante tres séculos o nome de Batavia á capital do territorio conquistado de Indonesia. É só un exemplo de moitos que se poden atopar na historia.\nNa actualidade asistimos a capítulos igualmente nefastos do que supón a globalización, co seu ronsel de desregulación, liberdade de comercio e mercado e unha inédita capacidade de transferir recursos dunha parte a outra do planeta sen demasiados controis ou custos. Todo o que rodea á produción e comercio do aceite de palma é arquetípico das consecuencias que se derivan de desenvolver producións agrarias ou forestais en calquera lugar do mundo e a calquera prezo, unicamente seguindo a “lóxica” do beneficio máximo e inmediato da industria.\nO aceite de palma extráese da palmeira africana (Elaeis guineensis) e é natural dese continente onde de xeito natural se consumía sen transformar, o chamado aceite vermello. Porén, a industria alimentar occidental hai décadas que puxo os ollos neste aceite para substituír outros aceites vexetais e o utilizar masivamente na produción de todo tipo de alimentos, produtos de beleza e limpeza, e mesmo para combustíbeis biodiésel. Isto débese a que a súa produción e transporte é sensibelmente máis barata cós outros aceites animais ou os de oliva, xirasol ou soia. Ademais é un aceite cunhas grandes calidades en canto a textura, capacidade conservante, sabor e versatilidade, xa que é o único que se mantén sólido a temperatura ambiente. Por iso é un compoñente básico de centos de produtos alimenticios, tantos que sería prolixo sequera facer unha mínima relación (xeados, xabóns, bolachas, manteigas, comida precociñada,...); dise que está presente en non menos da metade dos produtos que se atopan en calquera supermercado.\nOs problemas xorden en como se produce o aceite, tanto o cultivo das palmeiras como o proceso produtivo necesario para a súa obtención, e a partir de aí todas as consecuencias que se derivan necesariamente dunha situación de explotación colonial. O mercado de aceite de palma move perto de 40.000 millóns de euros ao ano, producíndose en zonas tropicais para se destinar a un consumo de produtos alimentarios en Europa, EUA e China. Para a obtención do aceite a industria refina o aceite primario ou vermello, nun proceso que o eleva por riba dos 200 graos e que inclúe o desodorizado e branqueado, e que ten consecuencias negativas no produto, como é a perda da vitamina A –case a única que contiña- e a súa oxidación. Deste xeito, as características intrínsecas do aceite de palma refinado indican que se trata dun produto cun altísimo nivel de graxas saturadas, máis do 50%, o de máximo contido, que se relacionan co colesterol e problemas cardíacos e circulatorios. Alén diso, estudos recentes relaciónano con certos tipos de cancro. Hai que ter en conta que está presente en moitísimos alimentos procesados, que son a base da nosa alimentación e que se estima que podemos inxerir anualmente o noso peso en aceite de palma. Ademais, existe unha seria dificultade en coñecer que produtos conteñen este tipo de aceite, pois na etiquetaxe pode recollerse con diversas denominacións, en ocasións moi afastadas da palabra palma, e non foi até moi recentemente que se tentou regular este aspecto para facelo máis transparente ao consumidor. En calquera caso, neste momento non existen verdadeiras alternativas de consumo para a maioría da poboación, descoñecedora polo xeral da problemática que supón.\nAlén dos riscos sanitarios, existe un problema se cadra máis grave derivado das plantacións de aceite de palma, que se foron facendo masivas dende os anos 80 do pasado século, e que seguen a medrar aceleradamente na actualidade. As multinacionais alimentarias para fornecerse deste insumo case imprescindíbel para as súas producións fomentaron o cultivo do aceite de palma en todas as rexións tropicais do mundo, non só nas orixinarias de África, senón no centro e sul de América e, principalmente, no sueste asiático. As zonas máis afectadas por estas plantacións interminábeis coinciden con zonas de selva tropical que até o de agora mantiñan un difícil equilibrio económico e ecolóxico coas poboacións locais. O desastre ambiental é tal que a sonada deforestación da Amazônia semella unha broma fronte a magnitude dos trocos que produce o cultivo a grande escala das palmas. As míticas e milenarias selvas de Borneo poden considerarse xa historia, como o resto de zonas de Indonesia e Malaisia. En 25 anos desapareceu unha extensión que multiplica por 100 a superficie de Galiza de bosque tropical. Ao ritmo actual antes de 2022 o 98% das selvas indonesias estarán destruídas, principalmente a causa das plantacións para o aceite de palma. Alén diso, o cultivo enténdese como miles de hectáreas continuas de palmeiras, explotadas de xeito industrial, e cuxo proceso segue o de tallar a selva (da que se aproveita nun primeiro momento a madeira), queimar os restos (o que ten provocado lumes xigantescos e continuos que emiten máis CO2 ca case calquera país industrializado) e proceder ás plantacións, nas que as pistas e estradas, as drenaxes e o uso de pesticidas e fertilizantes non deixan moita marxe á vida, no que é un novo deserto verde.\nNon é menor o impacto económico e social que as plantacións industriais teñen para os pobos dos países produtores. En moitas ocasións provócase o desprazamento de poboacións indíxenas, que non teñen máis título de propiedade das terras ca a súa posesión inmemorial. Tampouco son infrecuentes as plantacións ilegais ou aquelas que contan coa permisividade ou mesmo o fomento duns gobernos ávidos dun desenvolvemento inmediato. A venda de terras ás multinacionais por parte dunhas comunidades ás que se forza a actuar individualmente logo de romper os seus vencellos comunitarios combínase coa promoción para que o campesiñado local transforme os seus cultivos tradicionais en plantacións de palma. Isto indúceos a endebedarse coas empresas que lle proporcionan as sementes e resto de insumos necesarios, xa que doutro xeito non poderían asumir os custos dos novos cultivos aceiteiros. A devolución da débeda faise moi dificultosa dado o longo período de retorno do investimento inicial, xa que as palmeiras tardarán varios anos en producir, o que coloca estes campesiños e campesiñas na órbita da dependencia das multinacionais. Non hai que esquecer que as plantacións fanse a costa do abandono da produción de alimentos que antes viñan realizando. Os labregos convértense traballadores que non cobran máis de 3 € ao día, e non é estraño o fenómeno da autoexplotación, o traballo infantil ou a ausencia de calquera tipo de dereitos laborais que abeira a escravitude. Esta perda de soberanía alimentaria non é só a nivel persoal de cada un dos e das integrantes do campesiñado, senón que –dada a súa escala- compromete todo o país. Ademais a existencia destes monocultivos provoca a total dependencia de millóns de persoas á variábel situación do mercado de aceite de palma, xa que se abandonan outras producións alternativas e se aposta todo nunha única industria, cuxas circunstancias non son controlábeis a nivel local. A dependencia de factores esóxenos, sexan físicos como os climáticos ou derivados de posíbeis pragas, ou económicos como a variación dos hábitos de consumo occidental ou os prezos, que se marcan a moitos miles de quilómetros e tendo en conta outros factores que non son os do interese da poboación local, coloca os países produtores nunha nova situación colonial.\nMalia que esta realidade escandalosa fica fóra do coñecemento xeral das nosas sociedades, atopámonos ante un problema dunha dimensión tan grande e grave que resulta incontrovertíbel decatarse del, e xa houbo reaccións e protestos que preocupan ás multinacionais pola súa perda de imaxe e quizais de beneficios. Así desenvolvéronse diversos selos en que se lle quere trasladar ao consumidor occidental que os produtos á venda conteñen aceite de palma de producións sustentábeis. Tratándose dunhas plantacións coas características vistas e dunha dimensión xigantesca resulta imposíbel que en conxunto o cultivo de palmas aceiteiras sexan sustentábeis. Quizais o máis preocupante non é a creación dunha concreta plantación cos seus custos sociais e ambientais derivados, senón a escala descomunal destas, de xeito que non destrúen o medio concreto onde asentan, senón que teñen consecuencias a un nivel máis amplo, mesmo mundial.\nSensacións de indignación e necesidade de axir semellantes pódense ter en relación ao fomento da eucaliptización que coetaneamente abafa Galiza.\n1 comentarios | 713 lecturas\n[06-07-2017 11:27] Lois comentou:\nInteresante tamén por descoñecido este tema. Grazas, Xoán. Ben analizado, ademáis.


Ramón Acín - Wikipedia, a enciclopedia libre\nRamón Asensio Acín Aquilué\n30 de agosto de 1888\npintor, escritor, escultor, anarcosindicalista, sindicalista e mestre\nRamón Arsenio Acín Aquilué, nado en Huesca, o 30 de agosto de 1888 e falecido o 6 de agosto de 1936, foi un pintor, escultor e xornalista aragonés.\nRamón Acín Aquilué era fillo do enxeñeiro agrimensor Santos Acín Mulier e de María Aquilué Royán. Era o menor de tres irmáns, sendo os outros Santos e Enriqueta. Afeccionouse desde novo á pintura e, xa con dez anos, recibía clases do pintor oscense Félix Lafuente. Con doce anos ingresou no Instituto de Segundo Ensino de Huesca, onde realizou os seus estudos. En 1907 matriculouse en Ciencias Químicas na facultade de Ciencias de Zaragoza.\nA finais de 1908 abandonou a carreira de Químicas e regresou a Huesca. En 1909 tivo que incorporarse a filas, pero librouse do servizo militar por ser fillo de pais sexaxenarios. Ese mesmo ano marchou a Madrid para facer oposicións de deliñante de Obras Públicas, sen lograr superarlas, polo que retornou a Huesca, onde volveu tomar clases de debuxo na academia particular do pintor Anselmo Gascón de Gotor.\nRamón Acín decidiu dedicarse exclusivamente ó debuxo e á pintura e en agosto de 1910 publicou as súas primeiras ilustracións na prensa no Diario de Avisos de Zaragoza. En agosto de 1911 ilustrou a portada do programa das festas de San Lorenzo en Huesca, e a finais dese mesmo ano un debuxo seu ocupou a portada da revista humorística madrileña Don Pepito.\nEn xaneiro de 1912, coincidindo coa remodelación de El Diario de Huesca, dirixido desde entón por Luis López Allué, fíxose cargo da sección de "Notas humorísticas", onde asinaba co pseudónimo de "fray Acín". Durante ese ano tamén colaborou con outros periódicos máis progresistas, onde publicou viñetas politicamente máis comprometidas (El Pueblo, Vida Socialista...)\nEn xullo de 1913 instalouse en Barcelona, a instancias do seu amigo Ángel Samblancat, para fundar o periódico semanal La Ira ("Órgano de expresión del asco y de la cólera del pueblo"), publicando unha viñeta no seu primeiro número e a que foi a súa primeira colaboración escrita en prensa, o artigo "Id vosotros", agresivo escrito contra a guerra contra Marrocos. Para o segundo número escribiu "No riáis", unha dura crítica cara aos representantes da igrexa. Con motivo deste segundo número foron encarcerados os redactores de La Ira e clausurado o periódico.\nA finais de 1913 a Deputación de Huesca acordou conceder a Ramón Acín unha pensión para ampliar os seus estudos artísticos. Mercede a esta pensión Ramón alternaraba a súa residencia, durante 1914 e 1915, entre Madrid, Toledo e Granada.\nEn xaneiro de 1916 Ramón Acín ocupou a praza de profesor especial interino de Debuxo das Escolas Normais de Mestres e Mestras de Huesca. En outubro dese ano marchou a Madrid a preparar oposicións para esa praza. Durante a súa estancia en Madrid residiu nun torreón da rúa Velázquez, onde anos despois viviu Ramón Gómez de la Serna.\nEn maio de 1917 aprobou a oposición e conseguiu a praza de profesor numerario de Debuxo das Normais de Huesca. O 28 de maio regresou a Huesca, onde o seu pai, xa moi enfermo, faleceu ó día seguinte.\nEn febreiro de 1919, xunto con outros compañeiros da Agrupación Libre de Huesca, fundou a revista decenal Floreal, publicada ata 1920. Así mesmo, entre finais de 1919 e 1922 Acín colaborou co semanario sindicalista ilerdense Lucha social, dirixido polo seu amigo Joaquín Maurín.\nNo verán de 1920, xunto con Maurín e Andreu Nin, desenvolveu unha intensa campaña de propaganda e organización sindical polas vilas ilerdenses e oscenses.\nEn decembro de 1919 celebrouse en Madrid o II Congreso da CNT, ó que acudiu Acín como delegado sindical do Alto Aragón. O 29 de xuño de 1921, no Teatro Principal de Huesca, impartiu unha conferencia na que proxectou 32 debuxos seus realizados en cristal e alusivos a como serían as corridas de touros en 1970.\nEn 1922 fixo o seu primeiro relevo en barro: un busto de Luis López Allué que anos máis tarde, en 1928, se fundiu en bronce para formar parte do monumento instalado no parque de Buenavista de Zaragoza.\nO 22 de decembro de 1922 faleceu a súa nai. Días máis tarde, o 6 de xaneiro de 1923, casou con Conchita Monrás. En abril dese ano publicou o libro Las corridas de toros en 1970, e o 15 de outubro naceu a súa primeira filla, Katia.\nO 11 de abril de 1924 publicou en El Diario de Huesca o artigo "Por estética y por humanidad", no que reclamaba o indulto para o seu amigo Juan Bautista Acher "Shum", escritor e debuxante condenado a morte pola ditadura de Primo de Rivera. Con motivo deste artigo foi encarcerado uns días. Ese mesmo ano, por encargo do Concello de Huesca, traballou nun proxecto escultórico para a Fosa Común, monumento que nunca chegaría a ser erixido, sendo unha parte del colocado na súa tumba no ano 2007.\nEn maio de 1925 inaugurouse en Huesca un monumento dedicado ó xeólogo Lucas Mallada realizado por Acín. O 23 de xullo naceu a súa segunda filla, Sol.\nEntre xuño e setembro de 1926 viaxou a París, onde contactou coas vangardas artísticas.\nEn maio de 1927 Ramón Gómez de la Serna deu unha conferencia en Huesca baixo o título Goya y el Manzanares, na que Ramón Acín, ademais do cartel anunciador, fixo a presentación do orador.\nEn 1928 realizou a escultura Fuente de Las Pajaritas, instalada no parque de Huesca.\nEn decembro de 1929 Ramón Acín expuxo por primeira vez nas Galerías Dalmau de Barcelona. Uns meses despois, en maio de 1930, volveu a expor no Rincón de Goya de Zaragoza.\nO 12 de decembro de 1930 tivo lugar a sublevación de Jaca. Tralo seu fracaso, Ramón Acín exiliouse a Francia debido á súa involucración. Coa chegada da II República regresou a España e ocupou de novo a súa cátedra na Normal de Mestres de Huesca.\nEn xuño de 1931 asistiu en Madrid ó III Congreso da CNT, aproveitando a ocasión para expor as súas obras no Ateneo.\nEn xuño de 1932 expuxo no Círculo Oscense, provocando certo desconcerto entre os seus paisanos que por vez primeira contemplaban a súa obra. En decembro dese ano obtivo, xunto a numerosos oscenses, o premio gordo da lotería de Nadal. Con parte dese premio financiou o ano seguinte a película de Luis Buñuel Las Hurdes, tierra sin pan.\nEn 1933 foi encarcerado en varias ocasións pola súa actividade revolucionaria.\nEn xullo de 1935 participou na celebración en Huesca do II Congreso da Técnica da Imprenta na Escola.\nO 11 de xuño de 1936 morreu a súa irmá Enriqueta, e con ese motivo Acín publicou en prensa un emotivo artigo.\nAsasinato[editar | editar a fonte]\nNa noite do 18 de xullo de 1936 unha multitude de oscenses dirixiuse ó Goberno Civil en demanda de armas para facer fronte á sublevación militar. O gobernador de Huesca entrevistouse con Acín e outros líderes antifascistas, asegurándolles que todo estaba baixo control. Ó día seguinte Huesca foi tomada polos rebeldes. Acín ocultouse no seu domicilio, ata que o 6 de agosto, ó oír como maltrataban a súa esposa, saíu do seu acocho voluntariamente e entregouse. Ese mesmo día foi fusilado nas tapias do camposanto de Huesca.\nA súa esposa foi asasinada dezasete días despois xunto a un centenar de oscenses.\nWikimedia Commons ten máis contidos multimedia na categoría: Ramón Acín\nSobre Ramón Acín (en castelán)\nMonográfico publicado pola revista Trébede (en castelán)\nISNI: 0000 0000 5920 7816\nTraído desde "https://gl.wikipedia.org/w/index.php?title=Ramón_Acín&oldid=5310014"\nPintores de Aragón\nEscritores de Aragón\nNados en Huesca\nA última edición desta páxina foi o 16 de novembro de 2019 ás 14:17.


O BNG das Neves esixe a Sanidade que todos os enfermos podan recibir o Sintrom no centro de saúde local | A Peneira do Condado\nO BNG das Neves esixe a Sanidade que todos os enfermos podan recibir o Sintrom no centro de saúde local\n19/02/2009 at 23:31 Deixar un comentario\nO BNG das Neves ven de solicitar unha entrevista coa Delegada Provincial de Sanidade para reclamarlle que as persoas enfermas que necesitan o sintrom sexan atendidas na súa totalidade no Centro de Saude nevense.\nConsideran os nacionalistas “inadmisible o que está a suceder na actualidade de feito que só unha das tres persoas que compoñen o cadro médico administra o medicamento. Ademáis, coincide que esta persoa é a que menos cartillas ten polo que a maioría (aproximadamente unhas sesenta persoas) teñen que acudir ao Meixoeiro”.\nSegundo o BNG esta situación provoca ademáis dunha incomodidade e custo persoal para as persoas doentes, un gasto público innecesario, xa que prácticamente a metade das persoas afectadas teñen algún grao de dependencia e deben ser trasladadas en ambulancia.\n“É urxente pois acadar unha solución a este problema e a iniciativa ten que partir da autoridade sanitaria, consensuando co equipo médico a cobertura para a totalidade das persoas que necesitan deste tratamento ou ben tomando outras medidas alternativas”.\nMedio Rural inviste 100.000 euros no saneamento do Casal-Ferreiros en Salvaterra\tMondariz recibe 941.578 euros do Fondo Estatal de Investimento


Comisións de servizo de postos de traballo entre persoal funcionario dos corpos e escalas ao servizo da Admón. de Xustiza | Alternativas na Xustiza\nComisións de servizo de postos de traballo entre persoal funcionario dos corpos e escalas ao servizo da Admón. de Xustiza\nVense de publicar na intranet; Saíu publicada a Resolución do 18 de maio de 2022, da Dirección Xeral de Xustiza, pola que se convoca a provisión en comisión de servizo de postos de traballo entre persoal funcionario dos corpos e escalas ao servizo da Administración de xustiza.\nTodas as persoas deberán completar a súa solicitude a través do formulario electronico dispoñible na OPAX no sitio web http://opax.xunta.es\nAs solicitudes iran acompñadas co informe, preceptivo e non vinculante da persoa responsable do órgano, servizo ou unidade.


Bo Nadal – Pilulas de Sentidiño\npor Ermitas Acevedo · Publicado Decembro 13, 2012 · Actualizado Xaneiro 3, 2017\nEstamos en pleno apoxeo previo ao Nadal, aínda que para algunhas persoas é unha época alegre e emocionante, moitas outras agóbianse e o consideran un período estresante e inclusive deprimente. De que lado estas ti?\nSe és unha persoa tan ocupada e pendente de cada detalle que te angustias e esqueces o importante (gozar) ou se desatendes as túas propias necesidades só porque son unhas datas determinadas, estas cinco recomendacións seránche útiles para eliminar o abafo e comezar a gozar:\nDate un capricho cada día. Este ano asegúrate de que sacas tempo para ti e de que todos os días tes algo que esperar con ganas. Todos os días. Un paseo, un rato lendo, un baño relaxante, saír cos amigos ou coa túa parella, ver unha película…, o que máis che guste e te relaxe. Non ten por que supoñer moito diñeiro ou tempo, con 10 minutos basta. Por suposto, se podes estar máis tempo, mellor. Faino e notarás a diferenza na enerxía que tes.\nUsa o filtro da satisfacción. Fai só aquilo que che proporcione alegría e satisfacción, que che faga sentir ben. Parece fácil, pero non o é! Adoitamos aceptar invitacións e ir a sitios onde non queremos ir, ou facemos actividades que non só non nos satisfán, senón que nos estresan. A partir de agora, e especialmente nestas datas de compromisos, acepta só o que saibas que vas disfrutar. Pregúntate “Realmente quero facer isto? Vaime proporcionar algún tipo de satisfacción?” Se non é así, rexéitao (e lembra, non estás rexeitando á persoa, senón a circunstancia ou actividade específica, é importante que non esquezas isto). Deixa de facer cousas que non queres facer (si, isto pode incluír enviar 100 felicitacións do Nadal ou preparar unha cea para vinte persoas, de non ser que realmente disfrutes con isto). Se só fas cousas que che fagan sentir ben, gozarás como nunca deste Nadal. Non penses que é imposible e que as túas circunstancias son especiais, sempre hai xeitos diferentes de facer as cousas, atopa a que che satisfaga máis. Pide axuda, delega, contrata a alguén, cambia tradicións… A cuestión é facer as cousas que realmente queres facer (e sí, iso inclúe ás veces facer cousas que a priori non che apetecen pero que sabes que son importantes para un ser querido e o fas con gusto por el, por tanto, queres facelo).\nEsquece a perfección. Especialmente nestas datas é importante aceptar que é imposible que todo saia perfecto e segundo os teus plans. Faino o mellor que podas e non te desesperes se ao teu primo non lle gusta o teu agasallo ou se a cea non sae como tiñas pensado. Lembra que o importante é pasalo ben, a ser posible na compañía da túa familia e celebrar as tradicións do Nadal e lembrar o verdadeiro significado do Nadal. Mantén a perspectiva.\nRedescubre ou redefine as festas. Que é o que fai do Nadal algo especial para ti e a túa familia? Como podes facer que este ano sexa realmente especial? Pregúntate e pregunta aos teus seres queridos que é o que máis disfrutan nesta época. Pode que descubras que non é o que esperabas, quizás non lles importe tanto que hai de cea e gocen máis adornando á árbore. Averigua que vos gusta e céntrate niso, inclusive podes comezar novas tradicións. Sentiráste mellor, estresaráste menos e simplifarás as cousas.\nRegálate unhas vacacións. Aínda que só sexan uns días para estar coa túa familia ou gozar e relaxarte da maneira que queiras. Especialmente se che custa desconectar ou non es capaz de descansar sen sentirte culpable, date ese pracer e goza destas ben merecidas vacacións.\nÉ doado deixarse involucrar, perder a noción do que realmente queres e acabar desexando que pase dunha vez o Nadal, pero está na túa man cambiar iso. Que vas facer diferente este ano para comezar a disfrutar?\nArtigo seguinte Sen presa, pero sen pausa\nArtigo anterior SOÑEMOS COMO BEBÉS… SEMPRE!!!


Covelo súmase á estratexia de desenvolvemento territorial do Ministerio de Inclusión e Migracións - Comarcas na Rede\nHomeA ParadantaCoveloCovelo súmase á estratexia de desenvolvemento territorial do Ministerio de Inclusión e...\nO alcalde de Covelo e Provivienda asinan un acordo para executar o programa “Terras Vivas” que promoverá vivenda para poboación migrante\nCovelo da un paso firme no fomento de vivenda e aloxamento de carácter social para poboación migrante e desfavorecida e sitúase como o primeiro Concello da comarca en asinar un acordo coa Asociación Provivienda.\nA través do proxecto “Terras Vivas”, encadrado na estratexia de desenvolvemento territorial financiada polo Ministerio de Inclusión, Seguridad Social y Migraciones e cofinanciada polo Fondo Social Europeo, Covelo resolverá problemas de aloxamento para colectivos vulnerables e fixará, ao mesmo tempo, poboación.\nConcello e Provivienda traballarán na avaliación da necesidade social e darán un paso máis na atención ás persoas e familias en situación de risco e exclusión social tanto do concello como de fóra, así o recolle o acordo asinado hoxe entre o alcalde Pablo Castillo e a responsable de Provivienda en Galicia, Ana Pardo.\nDun xeito proporcional ás capacidades do noso concello integrarase nova poboación. O alcalde de Covelo explica que traballarán para facilitar o acceso á vivienda de persoas que se atopen en situacións de vulnerabilidade social como os desprazados polas guerras e conflitos internacionais, “pemitindo ademais recuperar poboación e incrementar recursos no concello”.\nNunha primeira fase o departamento municipal de Servizos Sociais facilitará toda a información posible para estudar e avaliar as necesidades da poboación e determinar aquelas familias que poidan ser beneficiarias do programa “Terras Vivas”.\nPola súa banda Provivenda adianta que o programa, que se xa desenvolve en distintos concellos de Andalucía e Galicia, pretende garantir o dereito á vivenda e revitalizar o rural. “Mediante o desenvolvemento de Itinerarios de Inserción Sociolaboral en zonas rurais de Pontevedra, Ourense e Granada, Terras Vivas ofrece unha intervención individualizada e integral co fin de apoiar e facilitar a integración, participación e autonomía das persoas migrantes”.\nA asociación Provivienda xestiona en distintas Comunidades Autónomas diversos programas de aloxamento dirixidos a colectivos en risco de exclusión social a traverso de distintas opcións e dispositivos residenciais.\nO Concello de Covelo reafirma unha vez máis o seu compromiso no cumprimento dos Obxectivos de Desenvolvemento Sostible marcados na Axenda 2030 e no Pacto das Alcaldías.


A Illa prepara un calendario de verán con festas semanais - Canal Rías Baixas\nA ILLA> A Illa afronta un verán intenso en festas. O concello presentou hoxe o seu calendario, con citas semanais que enchen os meses de xullo e agosto. As propostas mesturan cultura, deporte, ocio e gastronomía, e nelas xogan un papel fundamental as asociacións e entidades deportivas do municipio.\nNon haberá parada durante o verán na Illa de Arousa. Hoxe presentou o seu programa festeiro, que enche os meses de xullo e agosto de citas practicamente ineludibles.\nTeñen especial peso as citas gastronómicas que repiten fórmula, organizadas por entidades deportivas para recadar fondos. Son cinco: a Festa da Navalla, do 25 ao 28 de xullo, a do mexillón do 2 ao 4 de agosto, a festa dos produtos do mar, do 9 ao 11 e do 15 ao 18, a da ameixa roxa, do 23 ao 25 e a do polbo, a fin de semana do 30 e 31 de agosto e 1 de setembro.\nNa programación estas citas comparten protagonismo coas de carácter máis cultural e lúdico. É o caso do Carnavrán do 10 de agosto e de dúas propostas máis que consolidadas: O Mar nunha Flor, do 5 ao 10 de agosto e Cultura nos Cons, do 20 ao 22. Ademais, do 25 ao 31 será a Festa do Deporte, unha proposta para achegar as diferentes disciplinas aos veciños.\nOutras citas marcadas en vermello nesta programación son as Festas do Carme entre o 17 e o 20 este mes e o Atlantic Fest, do 26 ao 28, que se ten convertido nun festival musical de referencia máis aló da nosa contorna.\ncultura nos cons\nArtigo anteriorOs xubilados da Casa do Mar levarán a súa situación á Valedora do Pobo\nSeguinte artigoVilagarcía será ‘Diversa e Orgullosa’ durante todo o verán\nOs traballadores de Atunlo botaranse á rúa contra o ‘uso indebido’...


31 julio, 2017 comunidade Novas, Portada\nRecibimos da Asociación Irimia o comunicado quecompartimoscon vos:\nBenqueridas Irimegas e irimegos:\nPois si, prácenos comunicarvos que a romaxe XL xa está en marcha.\nDende o domingo 16 de outubro pola tarde, un grupiño de xente procedente das comunidades do Cristo da Vitoria, as comunidades HOAC de Vigo, o centro xuvenil Abertal e algúns representantes da xunta directiva de Irimia vimos traballando para ir facendo realidade a celebración da romaxe vindeira, que levará por lema “Andaina de Pobo e Fe”.\nO lugar que nos acollerá é o fermosísimo parque de Beade, situado na parroquia do concello de Vigo con máis zonas naturais e que, hoxe en día, vén sendo, pola súa situación, o balcón de Vigo, con dúas vistas impresionantes: unha cara á cidade e outra cara ás illas Cíes.\nChegamos á Romaxe XL cheas e cheos de gratitude polo vivido, pero tamén ben afincadas e afincados na actualidade e coa esperanza de seguirmos traballando nas dúas grandes causas irimegas: a Fe liberadora e a Galeguidade solidaria con todos os Pobos que a precisan. E precisamente a Gratitude, a Actualidade e a Esperanza serán os personaxes principais que nos irán falando na celebración escrita por Olga Álvarez, María Paz Fernández, Xosé María Pin e cunha breve pero intensa pregaria de comuñón elaborada por Manolo Regal.\nNo berro seco faranse presentes tres paixóns que nos ocupan e preocupan: as persoas refuxiadas, a precariedade de persoas e familias enteiras, e o coidado do noso Planeta.\nTodo vai estando disposto. Agora falta o máis importante: que ti e máis eu, e todas e todos nós reservemos a data: o sábado 9 de setembro. Agardámoste! E antes desa data, seguiremos informando.\nEntrada anterior:O Evanxeo do Domingo 16 de Xullo\nSiguiente entrada:Frei Betto: «Buda e Xesús teñen moito en común»


Potencia e información de Internet, xa que cambiou | CLMGF\nPotencia e información de Internet, xa que cambiou\nPublicado en28001The 06.08.2015 10: 03: 59in comunicación, Internet, multimedia, lecer\nO ano pasado foron de 25 anos Antigo desde o aniversario de Internet con máis de 600 millóns de páxinas web en liña en todo o mundo. A información é accesible de forma esaxerada, o condicionamento aínda que nos relacionamos.\nAínda que nos relacionamos.\nAínda hai persoas que buscan en librerías ou bibliotecas, aínda que como todos sabemos, a maioría das procuras fanse a través de Internet. Os servizos de busca como Google ou Yahoo ofrécenos unha cantidade de información filtrada que nunca poderiamos imaxinar.\nEstas buscas son rápidas e cómodas axudándonos a que o acceso á información non é algo tedioso.\nEn Internet, a pesar da controversia de que algunhas destas páxinas web poden espertar, pode ler un libro, no Casadellebra ou ver un evento deportivo nas páxinas como unha tarxeta vermella. Do mesmo xeito que non, disfrute de videos musicais en páxinas como YouTube ou Dailymotion.\nMoitas das páxinas web mostran que os límites que existían coa xestión da información foron desbordados por completo e mesmo en moitos casos as leis estaban desactualizadas.\nPor outra banda, deixou remotamente as antigas enciclopedias, deixando as páxinas como Wikipedia que desenvolvidas polos seus propios usuarios inclúe a información aínda máis completa que aqueles libros ordenados por orde alfabética que presiden máis dun mobiliario de sala de estar.\nAs redes sociais de gasto serían deixar que algo aconteza que hoxe se tornou fundamental para a comunicación (amigos, familiares), pero cada vez máis para estar ao día coas últimas noticias e o que está a suceder ao noso redor.\nPara aqueles que cren que Internet non nos cambiou tanto, debería ser imaxinado como este mundo actual sen Internet, un dos grandes avances de toda a historia.\nQue é un arranque? Todo o que precisa saber sobre o tema »\n« O aceite da unción de Santa


Chega a porto o mercante que estivo á deriva fronte ás costas de Ferrol por unha avaría na hélice\nO mercante de bandeira holandesa 'Abis Calais' chegou este mércores a porto en Ferrol tras permanecer á deriva fronte ás costas ferrolanas debido a unha avaría na hélice.\nSegundo informou Salvamento Marítimo a Europa Press, sobre as 11.15 horas estábase a levar a cabo a manobra de entrada en porto nos muelle de Navantia.\nAsí, as tarefas de remolque completáronse este mércores despois de que toda a noite do martes estean o remolcador 'Sar Gavia' e o buque 'Sebastián de Ocampo' xunto ao mercante e fallase o remolque en varias ocasións.\nAsí, o remolcador dirixiuse ao porto de Ferrol co mercante e o 'Sar Gavia' de Salvamento, xunto ao buque da Xunta ao seu costado por se fose necesaria a súa colaboración.\nÁs 15,20 horas do martes o 'Sar Gavia' fixo firme por primeira vez o remolque do mercante 'Abis Calais', de bandeira holandesa e que transporta unha carga de 5.000 toneladas de pellet de madeira. Saíra do porto luso de Leixoes con destino ao de Hull, en Reino Unido.\nAo non poder efectuarse a reparación, o armador do mercante contratou un remolque comercial e o remolcador 'Ría de Vigo' chegou ás inmediacións do 'Abis Calais' na madrugada deste martes.\nO capitán marítimo de Ferrol deu instrucións para que se desprazase ao lugar o remolcador 'SAR Gavia'. Así mesmo se mobilizaron o buque 'Sebastián de Ocampo' da Xunta e o remolcador 'Mahón'.


Club de Fútbol Monfero: 2011\nBemantes 1-4 Monfero\nA primeira parte dominou o Monfero tendo ocasións e tocando ben a pelota.Á media hora de partido,Iván,recollería un centro da banda dereita,o balón quedaría morto e introduciría o balón no fondo das mallas.A primeira parte remataría 0-1\nNa segunda parte o Monfero seguiuno intentando e nun erro da defensa local,Dani marcaría de rechace despois dun tiro de Pikos.Mais tarde,unha falta ao borde da área Iván cravaría o balón na escuadra poñendo o 0-3.O Bemantes por medio dun gol de vaselina, maquillaría o resultado pero máis tarde,Lauro,que acaba de entrar,nun contragolpe cruzou o balón á perfección para poñer o definitivo 1-4.\nVistoria adomicilio do Monfero que sigue escalando postos.\nO mellor do partido:Iván polo seu doblete.\nPublicado por Monfero C.F. en 11:37 No hay comentarios:\n1 (1) S. Mateo 11 9 0 2 36:15 21 27\n2 (2) Estrella 11 8 2 1 34:12 22 26\n3 (3) Moeche 11 8 1 2 32:17 15 25\n4 (4) Narahio 11 5 4 2 27:13 14 19\n5 (5) Aspirantes 11 4 4 3 22:19 3 16\n6 (6) Bertón 11 4 3 4 25:27 -2 15\n7 (7) X.Cabanas 11 4 2 5 21:22 -1 14\n8 (8) Cebarca 10 4 1 5 18:21 -3 13\n9 (9) Monfero 11 3 3 5 17:22 -5 12\n10 (10) Rosalía 11 3 1 7 20:23 -3 10\n11 (11) Canido 11 1 2 8 18:46 -28 5\n12 (12) Bemantes 10 0 1 9 8:41 -33 1\nPublicado por Monfero C.F. en 2:31 No hay comentarios:\nMonfero 2-2 Bertón\nGoles:Iván e Javi\nMonfero 1-1 Canido\nCabanas 5-2 Monfero\nMonfero 2-4 San Mateo\nGoles:Pikos e Corta Pequeno\nPublicado por Monfero C.F. en 2:22 No hay comentarios:\nAspirantes 1-2 Monfero\nA primeira parte comezou o Monfero a dominar e con bastantes ocasións, por exemplo, un largueiro de Javi.\nPero o Aspirantes espertou e marcaría de cabeza en unha posición dubidosa ,poñendo o 1-0.\nNa segunda parte o Monfero comezou con ganas,con ganas de remontar,comezou a dominar e pitaríanlle un penalti a favor que Iván, trasformaría perfecto poñendo o empate (1-1).Seguiría loitando e Casilla,coa testa,poñería o 1-2 definitivo.\nO Monfero,encadea dúas victorias seguidas e vaise acercando cada vez máis aos postos de promoción,van 6º a un punto da promoción.\nPublicado por Monfero C.F. en 12:16 No hay comentarios:\nXa conseguimos 10.000 visitas,unha cifra impresionante e eso que só levamos dende Agosto do 2010.\nDamos as grazas a todos aqueles que visitan o blog diariamente para chegar a esta cifra.\nPublicado por Monfero C.F. en 12:07 1 comentario:\nMonfero 3-1 Rosalía\nA primeira parte foi aburrida aínda que os dous equipos poideron adianterse algunhas veces.O Rosalía acabaría a primeira parte con 0-1 porque aos 15 minutos marcarían.\nA segunda parte comezaría cun remate de Pikos que empataría poñendo o 1-1.A continuación Ángel dentro da área remataría e batendo nun defensa o balón entraría na portería poñendo o 2-1.Despois,Roberto,tirándose en plancha remataría de cabeza marcando un golazo que significaría o 3-1.\nBonita e contundente remontada do Monfero que suma 3 puntos importantes.\nPublicado por Monfero C.F. en 2:38 No hay comentarios:\nMoeche 2-1 Monfero\nO partido comezou intenso con ocasións para os dous lados e sería o Monfero quen se poñería por diante cando ían 15 minutos de xogo por medio dun gol de Dani pero na primeira xogada logo do saque de medio empataría o Moeche cun gol dentro da área que ven dunha falta sacada rápida que colleu despitados aos defensas do Monfero.Á veira do descanso,Roberto erraría un penalti.\nXa na segunda parte o Monfero púidose adiantar pero non foi así porque,de falta directa dende tres cuartos de campo o balón colaríase na portería poñendo o 2-1.A raíz do gol o Monfero intentouno por todos os medios pero non conseguimos o empate.\nPartido intenso no que Pitoto sería expulsado e o mellor xogador foi Dani polo gol.\nPublicado por Monfero C.F. en 1:12 1 comentario:\nMonfero 0-2 Cebarca\nA primeira parte comezaría cun tempraneiro gol dos visitantes de falta directa.Máis tarde chegaría o segundo de cabeza, despois de ahí o Monfero disporía dunhas ocasións nas que puido recortar o resultado.\nUnha aburrida segunda parte con moito xogo duro do Cebarca con accións antideportivas(con todo o respecto) que non viñan ao caso aínda encima gañando pero hay que pasar páxina e preparar o vindeiro partido en Moeche.\nPublicado por Monfero C.F. en 9:50 No hay comentarios:\nMonfero - Cebarca\nHoxe ás 16:30 xogará o Monfero no Xestal ante o Cebarca buscando quitarse a espiña do Estrella.\nPublicado por Monfero C.F. en 1:37 No hay comentarios:\nMonfero 2-1 Bemantes\nO partido comezou cun tempraneiro gol de Pikos adiantando ao Monfero.A primeira parte estivo igualada con pouco fútbol.\nA segunda parte foi louca con mais dominio do Bemantes, con moitas ocasión dos dous lados e moitas queixas para o árbitro por parte do Bemantes que empataría cun gol de vaselina cando xa no quedaba moito tempo;pero o Monfero non se rindeu e peleou ata o final e así consiguería o gol da victoria por medio dun remate de cabeza de Manuel.\nPrimeiro partido e primeira victoria do Monfero que enpeza con bo pé.\nEste ano como novidade diremos o mellor xogador do partido e creemos que hoxe o merece Roberto.\nPublicado por Monfero C.F. en 10:58 No hay comentarios:\nComeza a liga¡¡¡\nHoxe,domingo 25 de Septembro comeza a liga con esperanzas postas no equipo de mellorar o papel do ano pasado.\nComezamos xogando na casa ante o Bemantes ás 16:45 no xestal que hoxe promete acoller un intenso partido.\nÁnimo Monfero no teu primeiro partido e moita sorte.\nPublicado por Monfero C.F. en 5:55 No hay comentarios:\n1º trofeo da temporada.\nO Monfero xogou o pasado domingo un partido amistso contra o Codesido.\nO partido foi bastante igualado en liñas xerais pero o Monfero dispuxo de máis ocasións durante todo o encontro e intentou levar a iniciativa.\nO equipo local adiantaríase no marcador cun gol dende fora da área do Monfero despois dun barullo tras a saída dun corner.\nOs visitantes non se rendirían e xogando con 3 centrais na segunda parte atoparon o camiño do gol a falta duns 15 minutos para o final gracias a Pikos que bateu ó porteiro de tiro cruzado ca zurda.\nPosto que tiña que haber un ganador chegouse á tanda de penaltis onde Pablo,Santi,Roberto,Casilla e Toñito non fallaron e deron o merecido trofeo ó Monfero¡\nPublicado por Monfero C.F. en 4:25 6 comentarios:\nO Monfero xa empezou a entrenar e xogou un partido contra unha peña de Montesalgueiro no que sería derrotado por 4-2 pero terán a oportunidade de coller confianza este domingo contra o Codesido que xa se viron ás caras a tempada anterior.\nSobre novas fichaxes so parece que aomellor se vai vincular un porteiro chamado Carlos.\nGrazas por visitar o blog e comentar\nPublicado por Monfero C.F. en 13:06 No hay comentarios:\nEste venres comezaran os adestramentos,vánse xa preparar para facer algo importante na liga.\nPublicado por Monfero C.F. en 3:51 1 comentario:\nTorres 4-3 Monfero\nO partido empezou cun gol do Torres de cabeza logo dun bo centro.Pablo empataría para o Monfero logo dun rexeite.O Torres adiantaríase de novo cun gol tamén de cabaza neste caso de Rubén.Corta poñería o 2-2 cun bonito gol de vaselina.Antes do descanso Pablo pola banda dereita poñería un balon a Iván para case empuxala.\nNa segunda parte o Torres xogaría mellor e levaríase o partido con dous goles mais e poñendo o 4-3 nun partido que non foi o importante quen gañara si non homenaxear a Óscar.Un saúdo dende o blog.\nPublicado por Monfero C.F. en 3:02 2 comentarios:\nNesta tarde de 9 de xullo celebrarase un partido amistoso entre o Torres e o Monfero na honra dun chaval chamado Óscar que sufriu un accidente.O encontro disputarase as 6 no campo do Vilarmaior.\nRespecto a un comenterio; de altas non sabemos nada pero o que si é que nos deixa Losada,unha verdadeira pena.\nUn saludo para Losada.\nPublicado por Monfero C.F. en 7:37 1 comentario:\nFin da tempada\nEsta tempada 2010 - 2011 deixa moi boas sencións,cun equipo xove e con ganas.\nA tempada rematou coa celebración da Copa de Ferrol,que enfrentaba a equipos desde primeira autonómica ata a terceira.\nEmpezaríamos na fase previa que nos faría ver a facianas contra o Bertón.\nFumos a Ferrol e gañamos 1-3,con goles de Manuel,Pikos e Samba e deixamos a eliminatoria encamiñada,na volta,no xestal tocaríanos sufrir co colexiado,porque pitaría 2 penaltis pro Bertón,o partido acabou en 2-3 e así o Monfero pasaría a deciseisavos no que ramataría o conto contra o Barallobre a partido único alí que perderíamos 4-1 cun solitario gol de Pikos\nSentimos moito non actualizar antes o blog,foi porque tivemos ordenador a arranxar e non puidemos facer nada.\nUn saludo do blog do equipo de Monfero,felices vacacións e ata o ano que ven¡\nPublicado por Monfero C.F. en 2:17 2 comentarios:\nAs Pontes B - A.D.Miño\nEstrella - Cebarca\nMonfero - San Mateo\nCaranza - Cabañas\nMoeche - Bertón\nCanido - Ánimas\nBemantes - Narahío\nPublicado por Monfero C.F. en 5:21 No hay comentarios:\nCebarca 2-2 Monfero\nO partido na primeira parte estaba igualado,con ocasións para ambos equipos.Primeiro sería o Cebarca en adiantarse.Máis tarde o Monfero empataría logo dunha falta botada por “Casillas”que deu no pao,o rexeite quédalle a Javi e este cun centro-chut púxolle o balón en bandexa a Óscar para poñer o empate.\nXusto ao comezo da segunda parte,a nova incorporación Dani remataría de cabeza para poñer o 1-2.O dominio era do Monfero.A mala noticia do partido foi que expulsaran a Iván por dobre tarxeta amarela,pero iso non ía ser o peor,xa cando pasaban ¡7 minutos¡ do tempo reglamentario o Cebarca empataría logo dunha falta inexistente ao borde da área visitante.O Cebarca votaría a falta e despois dun revoltixo na área o Cebarca conseguiu poñer o 2-2 difinitivo.\nEn resumen:O Monfero lévase un puntito que sabe a pouco logo de ir gañando tanto tempo.\nPublicado por Monfero C.F. en 19:00 1 comentario:\nLibunca - Estrella\nCebarca - Monfero\nSan Mateo - Caranza\nCabañas - Moeche\nBertón - Canido\nÁnimas - Bemantes\nNarahío - As Pontes B\nPublicado por Monfero C.F. en 11:30 No hay comentarios:\nMonfero 3-3 Libunca\nUn partido moi intenso que xa aos 5 minutos o partido xa iría empate a 1-1.Sería o Monfero que marcaría antes,cun bonito gol de Corta de cabeza, pero pouco despois o Libunca marcaría poñendo o 1-1.Despois o Monfero non tardaría en poñerse por diante,marcou Manuel despois de quedarse solo fronte o porteiro do Libunca.Xa cando estaba apunto de acabar a primeira parte,o árbitro inventouse un penalti na área do Libunca que transformaría Roberto.\nXa na segunda parte o partido parecía estar sentenciado pero o Libunca marcaría poñendo o 3-2.Despois,cando xa pasaba o tempo do minuto 90 o Libunca poñería o definitivo 3-3 que marcarían logo de unha falta ao borde da área que a defensa do Monfero non dou despexado.\nEste partido demostra a mala sorte que ten o Monfero con todos os respetos ao Libunca pero ai que mirar o lado positivo que é que o Monfero se levou 1 puntiño.\nPublicado por Monfero C.F. en 7:22 No hay comentarios:\nEstrella - Miño\nMonfero - Libunca\nCaranza - Cebarca\nMoeche - San Mateo\nCanido - Cabañas\nBemantes - Bertón\nNarahío - Ánimas\nPublicado por Monfero C.F. en 7:26 No hay comentarios:\nMiño 3-1 Monfero\nO partido comezou co dominio do Miño pero sin mitas ocasións.A 15 minutos de acabar a primeira parte o Miño adiantaríase cun gol de vaselina,era o 1-0.Xa a piques de acabar o primeiro tempo o Miño marcaría o 2-0.\nXa na segunda parte o Monfero saliría moito máis enchufado,con máis ocasións.O xogador do Monfero "Casilla"acortaría distancias cun bonito gol desde a frontal da área local.Xa casi co partido concluído o Miño marcou o definitivo 3-1\nPartido na que a única boa noticia foi a de que Casilla se estreara como goleador.\nPublicado por Monfero C.F. en 11:15 No hay comentarios:\nA.D Miño - Monfero\nLibunca - Galicia De Caranza\nCebarca - Moeche\nS.Mateo - Canido\nCabañas - Bemantes\nBertón - Narahío\nÁnimas - As Pontes B\nPublicado por Monfero C.F. en 8:40 1 comentario:\nMonfero - Cañoles\nO partido que se debería xogar entre o Monfero e o Cañoles non xe xoga debido a que o Cañoles desapareceu.\nA si que este domingo non hai fútbol\nPublicado por Monfero C.F. en 7:24 No hay comentarios:\nSentimos moito non poder actualizar o blog antes,estos son os últimos resultados do Monfero FC:\nCanido 1-2 Monfero\nMonfero 0-2 Caranza\nPublicado por Monfero C.F. en 10:31 3 comentarios:


casa » Noticias sobre compañías aéreas » Lufthansa Group Airlines amplía a opción de cambiar de reserva sen custo\nLufthansa, SWISS, Austrian Airlines, Brussels Airlines e Eurowings continúan ofrecendo opcións de reserva flexibles.\nReserva sen restricións grazas ás condicións flexibles de reserva\nPódese reservar un novo voo para unha data de viaxe de ata un ano no futuro\nNon fai falta comprometerse inmediatamente coa nova data e destino da viaxe\nCalquera que planifique unha viaxe nas próximas semanas e meses pode reservar voos con Lufthansa Group Airlines sen preocuparse, a pesar da pandemia, porque Lufthansa, SWISS, Austrian Airlines, Brussels Airlines e Eurowings seguen ofrecendo opcións de reserva flexibles. Se os pasaxeiros queren reservar de novo a súa viaxe, nin sequera teñen que decidir de inmediato sobre unha nova data ou destino de viaxe.\nDesde finais de agosto, todas as tarifas do Grupo Lufthansa As compañías aéreas pódense facer de novo sen unha taxa de reserva. Esta oferta de tarifa foi válida tanto para novidades como para reservas ata finais de maio. Agora a oferta amplíase de novo: todas as tarifas das compañías aéreas aínda se poden reservar de balde tantas veces como se desexe ata o 31 de xullo de 2021, se a reserva tamén se fai antes desa data. Despois diso, outra reserva é posible de balde. O voo recentemente reservado pódese reservar dentro da vixencia completa do billete ata un ano no futuro. Os clientes tamén poden cambiar o seu itinerario como queiran, dependendo da dispoñibilidade, e, por exemplo, voar de Múnic a Nova York en lugar de Frankfurt a Río de Janeiro.\nOs pasaxeiros que desexen adiar a súa viaxe orixinal pero aínda non poden decidir sobre unha nova data e destino teñen a opción de cancelar inicialmente a súa reserva sen comprometerse cunha nova data de viaxe. O billete do cliente permanece no sistema como crédito ata que deciden facer unha nova reserva e así canxeala. A nova reserva só deberá facerse antes do 31 de agosto de 2021. A data de saída neste caso só debe ser o ano seguinte, ata o 31 de xullo de 2022.\nLufthansa Group Airlines xa fixera posible que os seus clientes volvesen a reservar os seus billetes sen ningunha taxa o ano pasado. A exención da taxa de reserva aplícase en todo o mundo para todas as novas reservas en todas as tarifas en rutas de curto, medio e longo percorrido. Isto permite unha planificación de viaxes flexible para todos os clientes de Lufthansa Group Airlines.\nNon obstante, poden xurdir custos adicionais para as reservas de novo se, por exemplo, a clase de reserva orixinal xa non está dispoñible ao facer a reserva a unha data diferente ou a outro destino.


Benvido(a) á Galipedia,\na versión en galego da Wikipedia. Este é un proxecto internacional feito por voluntarios, co propósito de facer unha enciclopedia libre, accesible, colaborativa e de balde en moitos idiomas. O obxectivo é a plena transmisión da sabedoría e o coñecemento sen restricións editoriais nin comerciais. O desenvolvemento da Wikipedia está aberto a toda persoa interesada en contribuír.\nNesta versión galega, que comezou o 8 de marzo de 2003, xa temos 36,362 artigos.\nBenvida COMOs Preguntas frecuentes Comunidade Políticas Axuda\nUn cruceiro é un monumento relixioso constituído por unha cruz de pedra, cunha ou varias imaxes, elevada sobre unha columna asentada sobre unha plataforma e situado, normalmente, en lugares públicos, principalmente encrucilladas, beiras de camiños, adros de igrexas, etc., lugares nos que ás veces existían xa cultos pagáns á natureza. O cruceiro é un dos monumentos máis fortemente enraizado na nosa terra e na nosa cultura, intimamente vencellado á paisaxe rural galega. Xorde nos máis inesperados currunchos e constitúese en obxecto de respecto e devoción populares. Hoxe séguense a esculpir e plantar en prazas, xardíns e propiedades particulares pero xa cun obxectivo decorativo nada máis.\nHistoria urbana de Istambul: Istambul, situada na encrucillada de dous continentes, foi capital do Imperio Romano de Oriente, de Bizancio, capital do Imperio Otomán, e ponte entre culturas. Na historia desta cidade entrecrúzanse as civilizacións e relixións e mestúranse feitos moi diversos que amosan a importancia deste enclave urbano ao longo da historia. Da man da súa privilexiada posición xeográfica e unha posible futura integración de Turquía na Unión Europea, a metrópole na que se ten convertido tenta atopar o seu lugar coma cidade global.\n1937, publícase Galicia Libre unha publicación semanal editada en Bos Aires por iniciativa de Luís Seoane e Xosé Núñez Búa.\nFeixe de troitas, dispostas nun prato.\nVexa o artigo Peixe\nWikipedias con máis de 150.000 artigos: Alemán · Francés · Polaco · Xaponés · Italiano · Neerlandés · Portugués · Castelán · Sueco · Ruso · Chinés · Finlandés\nWikipedias con máis de 25.000 artigos: Turco · Esperanto · Eslovaco · Checo · Catalán · Romanés · Ucraíno · Húngaro · Danés · Indonesio · Hebreo · Lombardo · Lituano · Esloveno · Serbio · Volapük · Búlgaro · Coreano · Estoniano · �?rabe · Telugu · Croata · Cebuano · Nepal Bhasa · Galego · Grego · Tai · Noruegués (Nynorsk)\nA última modificación desta páxina foi o 9 xuño 2008 ás 17:26 por Wikipedia usuario Banjo. Baseado no traballo de Wikipedia usuario(s) Albert galiza, Xosé, Toliño, XoseBot, Fryant, Lansbricae, Alma e Gallaecio.\nTodo o texto está dispoñíbel baixo GNU Free Documentation License (Vexa Copyrights para consultar os detalles.)\nWikipedia® é unha marca rexistrada da Wikimedia Foundation, Inc.


Un tribunal popular xulgará a próxima semana o ex contable da confraría do Grove por apropiarse de fondos - Pontevedra Viva\nA sección segunda da Audiencia de Pontevedra sinalou para esta semana un xuízo con tribunal do xurado por un caso de malversación de fondos públicos.\nA Fiscalía solicita seis anos de prisión e quince anos de inhabilitación para Fabricio F.A., o ex contable da confraría de pescadores San Martiño, do Grove, acusado de apropiarse de 505.000 euros do pósito.\nO caso procede do Xulgado de Instrución número 1 de Cambados e os feitos que se van a xulgar, tiveron lugar hai case unha década. A Audiencia citou a declarar unha trintena de testemuñas.\nAo saberse descuberto o acusado pediu unha baixa por depresión e antes de que se iniciase contra el un procedemento xudicial por estes feitos confesou perante o xulgado de instrución número 1 de Cambados.


Agaca organiza unha xornada sobre o cooperativismo leiteiro de Galicia e o Paquete Lácteo - Campo Galego\nInicio / Axenda / Agaca organiza unha xornada sobre o cooperativismo leiteiro de Galicia e o Paquete Lácteo\nData inicio: 02/07/2019\nData fin: 02/07/2019\nLugar: Hotel OCA Puerta del Camino, Rúa de Miguel Ferro Caaveiro, Santiago de Compostela, España\nA Asociación Galega de Cooperativas Agroalimentarias (Agaca) reunirá este martes a medio cento de profesionais vinculados ó sector lácteo. Será nunha xornada que leva por título “Desenvolvemento do cooperativismo leiteiro galego: Paquete Lácteo” e que se celebrará no Hotel Oca Puerta del Camino. Entre os temas a abordar inclúense a reforma da Política Agraria Común (PAC), o novo marco regulador de aplicación sobre o Paquete de Produtos Lácteos, o progreso dos proxectos de Medio Rural no sector ou o acordo para o desenvolvemento do programa de prescrición e uso razoable de antibióticos.\nEntre os oradores atópanse: Jorge J. Piñeiro, director xeral adxunto do FOGGA; Concha Gafo, do servizo xeral de leite e derivados lácteos do Ministerio de Agricultura, Pesca e Alimentación; Marcos Barreiro, xefe de servizo para análise e informes da Consellería do Medio Rural; Miguel A. Pérez, director xeral de desenvolvemento rural da Xunta de Galicia e Victorio M. Collado, técnico de Cooperativas Agro-alimentarias de España.\nFinalmente, e só para as entidades socias, desenvolverase unha reunión sobre a situación actual da cooperativa e Organización de Produtores(O.P.) Aprolac.\nPódese consultar neste Pdf o programa completo da xornada.